CELEX: 62021CN0731
Language: hr
Date: 2021-12-01 00:00:00
Title: Predmet C-731/21: Zahtjev za prethodnu odluku koji je 1. prosinca 2021. uputio Cour de cassation du Grand-Duché de Luxembourg (Luksemburg) – GV/Caisse nationale d’assurance pension

14.2.2022   
            
            
               HR
            
            
               Službeni list Europske unije
            
            
               C 73/15
            
         
      Zahtjev za prethodnu odluku koji je 1. prosinca 2021. uputio Cour de cassation du Grand-Duché de Luxembourg (Luksemburg) – GV/Caisse nationale d’assurance pension
      (Predmet C-731/21)
      (2022/C 73/20)
      Jezik postupka: francuski
      
         Sud koji je uputio zahtjev
      
      Cour de cassation du Grand-Duché de Luxembourg
      
         Stranke glavnog postupka
      
      
         Žalitelj u kasacijskom postupku: GV
      
         Druga stranka u kasacijskom postupku: Caisse nationale d’assurance pension
      
         Prethodno pitanje
      
      Protive li se pravu Europske unije, osobito člancima 18., 45. i 48. Ugovora o funkcioniranju Europske unije i članku 7. stavku 2. Uredbe (EU) br. 492/2011 Europskog parlamenta i Vijeća od 5. travnja 2011. o slobodi kretanja radnika u Uniji (1) odredbe prava države članice kao što su članak 195. luksemburškog Zakonika o socijalnoj sigurnosti i članci 3., 4. i 4-1. Izmijenjenog zakona od 9. srpnja 2004. o zakonskim učincima određenih partnerstava, kojima se dodjela mirovine za nadživjele osobe nadživjelom partneru partnerstva koje je valjano sklopljeno i upisano u državi članici podrijetla, koja se duguje zbog toga što je preminuli partner obavljao profesionalnu djelatnost u državi članici domaćinu, podvrgava uvjetu da je partnerstvo upisano u registar koji vodi navedena država kako bi se provjerilo poštuju li se materijalni uvjeti koji se zahtijevaju zakonom te države članice za priznavanje partnerstva i kako bi se osiguralo da se na njega može pozvati pred trećim osobama, dok je dodjela mirovine za nadživjele osobe nadživjelom partneru partnerstva sklopljenog u državi članci domaćinu podvrgnuta samo uvjetu da je partnerstvo ondje valjano sklopljeno i upisano?
      
         (1)  SL 2011., L 141, str. 1. (SL, posebno izdanje na hrvatskom jeziku, poglavlje 5., svezak 2., str. 264.)